Nova edició de la Mostra de Teatre de Ribes | Diari de Vilanova\nNova edició de la Mostra de Teatre de Ribes\nLa mostra tindrà lloc a sala teatre Bell-Lloc de Ribes\nLa pròxima sessió serà els dies 28 i 29 d'octubre\nRedacció, Sant Pere de Ribes | 21/10/2017 a les 15:00h\nArxivat a: Cultura, Mostra de Teatre, Arts escèniques, Teatre, Bell-Lloc, Nova edició\nRepresentació de ‘La nit del lloro’\nAquesta notícia es va publicar originalment el 21/10/2017 i, per tant, la informació que hi apareix fa referència a la data especificada.\nSant Pere de Ribes ha impulsat una nova Mostra de Teatre de Tardor a la sala teatre Bell-Lloc (ubicada a la plaça Marcer, 7). La primera representació va tenir lloc el passat 15 d’octubre, amb La Nit del Lloro, a càrrec del Grup Jove Bell-Lloc. La pròxima sessió serà els dies 28 i 29 d’octubre a dos quarts de set de la tarda. El grup Bell-Lloc estrenarà Els Cacics, una àcida sàtira que parla sobre la corrupció.\nL’encarregat de tancar aquest programa serà el grup El Partiquí de Barcelona, el pròxim 12 de novembre a dos quarts de set de la tarda amb L’enemic del poble. Aquesta obra està basada en la cèlebre obra d’Henrik Ibsen. Les entrades ja estan disponibles on line al web www.centreparroquial.com o al mateix teatre Bell-Lloc en horari de cinema o mitja hora abans de cada representació. La iniciativa està impulsada pel Centre Parroquial i compta amb la col·laboració de l’Ajuntament de Ribes i de la Diputació de Barcelona.\nD’altra banda, el 4 de novembre el mateix emplaçament acollirà Tot Disney, amb grups musicals solidaris de Vilanova i la Geltrú. Les sessions seran a dos quarts de sis i a les vuit de la tarda. El preu és de 10 euros (general) i de tres euros per als menors de 13 anys. Les entrades ja estan disponibles.


El mes d’abril es tanca amb la segona pitjor xifra de l’atur registrada durant la crisi ·\nEl mes d’abril es tanca amb la segona pitjor xifra de l’atur registrada durant la crisi\nAtur mesos d'abril // RdR\nL’atur no dóna treva. No arriben les bones notícies en ocupació. Segons les dades del Departament d’Empresa i Ocupació el mes d’abril s’ha tancat amb 3.979 aturats a Ripollet. És la segona pitjor dada registrada durant aquesta crisi i suposa un augment de 28 persones sense feina. De fet en tot aquest any 2012 gairebé s’ha mantingut estable situant el màxim al voltant dels 4.000. Un mal registre si tenim en compte que els darrers dos anys el mes d’abril havia baixat l’atur, casualment en 2011 ho havia fet en 28 persones i en 2010 en 150. Per trobar un mes d’abril amb pujada de l’atur cal anar fins el 2009 quan es va incrementar en 52 persones, però llavors la xifra absoluta era de 3.472. De fet l’abril d’ara fa quatre anys el nombre d’aturats no arribava ni als 2.000. La pujada d’aturats al municipi s’ha donat també a la resta de la comarca sent així el Vallès Occidental amb 83.586 aturats, una de les comarques on no han millorat les xifres. Sí ho han fet al total de Catalunya on s’han registrat 2.526 persones menys que el mes anterior a les llistes del servei d’ocupació. Així en començar el mes de maig hi ha 635.721 catalans sense feina.\nPrevious: La indignació que va omplir les places celebra el 12M el seu primer aniversari\nNext: Els alumnes del Martinet es fan amb els carrers per pintar sortint-se de la ratlla


Arbres i ocells de tardor - Carrau Blau\nArbres i ocells de tardor\n11 de novembre de 2020 | Tècniques i materials\nDegut a què aquesta setmana, l’activitat triada té a veure amb arbres i ocells, pensem que seria adient, per qui pugui, una passejada prèvia d’observació al natural dins l’entorn proper de cadascú. A fi que s’observi amb detall els arbres de tardor i els diferents tipus d’ocells. El grup de segona hora dels grans, poden fer fotografies dels ocells en diferents situacions: com volen, com mengen… Tot un material valuós de motivació i estudi.\nPaper d’envelar o de diari, llapis de grafit, llapis de colors, retoladors de colors, qui tingui ceres de colors també, paper blanc, tubs de paper de vàter, un trosset de cartó reciclat si en teniu, i pega de barra.\nL’activitat comença amb una petita conversa sobra la passejada prèvia amb les famílies: com eren els arbres que heu vist?, els hi cauen les fulles?, quina classe d’ocells heu trobat? “heu vist com volen?”, “heu vist com mengen els coloms?”Heu sentit com criden les cotorres?, veieu com es posen a les branques per descansar?… Avui fareu un arbre de tardor que el vent li fa caure les fulles. Al cel hi ha núvols i els ocellets volen. Quan acabeu tindreu una sorpresa: una visita que sabrà el nom de cadascú!\nCARRAU MITJANS (4 a 8 anys)\nPaper d’envelar o de diari, llapis de grafit, llapis de colors, qui tingui ceres de colors o pastels també, paper blanc, tubs de paper de vàter, un trosset de cartró reciclat si en teniu i pega de barra, retoladors punta fina negre, estisores.\nL’activitat comença amb una petita conversa sobre la passejada prèvia amb les famílies: com eren els arbres que heu vist? Els hi cauen les fulles?, quina classe d’ocells heu trobat? “heu vist com volen?”, “heu vist com mengen els coloms?”Heu sentit com criden les cotorres?, veieu com es posen a les branques per descansar?… Avui fareu un arbre de tardor que el vent li fa caure les fulles. Al cel hi ha núvols i els ocellets volen. Una vegada tingueu l’arbre retallat i enganxat sobre el paper, ja podeu fer amb molta cura amb retolador punta fina, les fulles que cauen de l’arbre i amb un paper a part dibuixar i pintar ocells petitets per retallar-los i col·locar-los sobre les branques.\nQuan acabeu tindreu una sorpresa: una visita que sabrà el nom de cadascú!\nGRUP DELS GRANS (8 a 15 anys)\nPaper blanc, punta fina negre de diferents gruixos si en teniu, ceres de colors o pastels, tinta negre o pintura negre, pinzell prim.\nLa conversa girarà entorn de les seves fotografies d’ocells a dalt de l’arbre, o bé caminant, volant, menjant…, perquè es fixin en el moviment de les ales, la forma del cos, les decoracions de les plomes, etc en el cas que no n’hagin pogut fer, us adjunto un seguit d’imatges de coloms en diferents situacions, també adjunto una fotografia a contrallum d’una cotorra en blanc i negre sobre les branques d’un arbre molt suggeridora per fer traçats lineals. Us envio també una imatge d’una pintura de coloms realitzada per Picasso.


La Direcció General d'Emergències DESACTIVA ... - Govern.cat\nLa Direcció General d'Emergències DESACTIVA l'EMERGENCIA-2 de l'INFOCAT\nquery_builder 16 agost 2003 15:58\nLa Direcció General d’Emergències i Seguretat Civil informa que, a les 11’30 hores, s’ha desactivat la fase d’EMERGENCIA-2 del Pla d’Incendis Forestals a Catalunya (INFOCAT). Aquest pla d’emergència continua activat en fase d’ALERTA.\nDes del Centre d’Emergències de Catalunya s’ha pres aquesta decisió atesa l’evolució favorable dels incendis que afecten, des de ja fa gairebé una setmana, diversos punts del territori català. Recordem que els dos incendis forestals més importants, el de Sant Llorenç Savall, que afecta les comarques del Vallès Occidental i Bages, i el de Maçanet de la Selva, estan apagats, no hi ha cap front actiu i, a hores d’ara, la tasca principal dels bombers està centrada en evitar les revifades.\nAl llarg de tota la nit passada 34 mitjans terrestres dels Bombers de la Generalitat han anat remullant la superfície cremada a l’incendi de la comarca de La Selva. A més, 3 helicòpters i 2 avionetes s’han afegit amb les primeres albors del dia. Pel que fa al incendi de Sant Llorenç Savall, continuen remullant la zona 22 dotacions terrestres i 2 mitjans aeris.\nCerdanyola del Vallès, 16 d’agost de 2003


El Ple de setembre torna a ser presencial i serà el primer en aplicar el sistema de videoacta - Ajuntament de Mataró\nEs recupera la presencialitat al Ple de Mataró aquest mes de setembre amb una nova distribució del...\nEl Saló de Sessions amb la nova distribució del mobiliari per mantenir distàncies i aforament permès.\nEl Ple ordinari del mes de setembre, previst per dijous 9 de setembre, serà el primer que aplicarà el sistema de videoacta. Aquesta tecnologia permet gestionar, publicar i consultar les sessions plenàries de forma àgil, transparent i amb la garantia de la plena autenticitat ja que compta amb la signatura electrònica de la secretària i del president així com de tots els acords de les sessions.\nEls principals beneficis d’aquest nou sistema són:\n-Permet gestionar la publicació de les sessions municipals i les actes en format digital i amb plena validesa legal.\n-Disposa de diferents vistes del contingut: per a la ciutadania, per als administradors i per als regidors.\n- Una vegada publicada la Videoacta, la indexació de les intervencions facilita la seva cerca per persones que intervenen o punts de l’ordre del dia.\nLa contractació s’ha fet a través del catàleg de l’Associació Catalana de Municipis a l’empresa SEMIC. Aquesta és una de les actuacions emmarcades en el Pla de Mandat (2019-2023) per a la transformació i digitalització de l’Administració per millorar la prestació dels serveis públics.\nEl 8 d’abril del 2020 va tenir lloc el primer Ple de la història de la ciutat de forma telemàtica a causa de l’estat d’alarma decretat el 14 de març per la pandèmia de la Covid-19. Des d’aleshores, s’han celebrat amb aquest format fins ara que amb la nova normativa de distanciament i aforament el Ple ordinari del mes de setembre encetarà el curs de forma presencial.\nLa distribució mantenint la distància dels càrrecs electes ocupa tot l’espai del Saló de Sessions fet que impossibilita la presència de públic i tampoc de mitjans de comunicació. La sessió plenària ordinària de l’Ajuntament de Mataró se celebra cada primer dijous de mes, a partir de les 19 h, i la ciutadania la pot seguir en directe pel canal de Youtube.\nAbans de cada Ple se celebra l’Audiència Prèvia al Ple (18.30 h), un espai on els ciutadans, a títol individual o en representació d’una entitat, poden expressar un prec o una pregunta sobre temes de competència municipal. Aquest mes de setembre torna també la presencialitat d’aquest espai de participació ciutadana.


MALETA del LLOP\nEl llop, un personatge que apareix a molts contes infantils, és el protagonista d’aquesta maleta.\nLa majoria de contes populars –La Caputxeta Vermella, Els Tres Porquets, Les Set Cabretes...– ens presenten el llop com un personatge ferotge i dolent, sempre amb connotacions negatives. Què passaria, però, si en algun dels contes trobéssim que el llop no fos sempre el dolent del relat?\nA partir del recull de contes que trobareu en aquesta maleta podreu potser canviar la visió del llop que teníeu fins ara.\nTot i que l’objectiu principal és el de fomentar la lectura en l’alumnat d’Educació Infantil i Primària, les activitats que es proposen també van encaminades a conèixer aquest animal i les seves característiques.\nEl conjunt de propostes didàctiques que s'hi presenta està pensat perquè el professorat pugui adaptar-lo al nivell educatiu d’Infantil o Primària que sigui necessari i, naturalment, és susceptible d’ampliació i millora.\nL’activitat «EL PERSONATGE MISTERIÓS» us pot servir per introduir la maleta als tres cicles de Primària.\n- Les set cabretes – ed Combel\n- Els tres porquets – ed Combel\n- Els tres porquets (troquelat)\n- El que el llop explica a la lluna\n- El llop que volia ser xai\n- La caputxeta vermella – Printing Edicions\n- La caputxeta vermella – Susaeta\n- La caputxeta vermella (troquelat)\n- Edu el petit llop\n- L’ovelleta que va venir a sopar\n- L’oca Clara\n- La Caputxeta vermella – ed 62\n- L’ogre, el llop, la nena i el pastís\n- Llops de faula\n- L’abominable llop amable\n- Gola de llop\n- L’ullal blanc + quadern lectura\n- T’he enxampat, Caputxeta\n- L’autèntica història dels 3 porquets\n- El lobo Mundo Maravilloso\n- El lobo - fotografies\n- El llop. El senyor dels boscos\n- Animales en familia. Lobos\n- Quina història! Els llops\n- Els carnívors europeus\n- Reporter DOC: El llop torna a Europa\n- Reporter DOC: Cal témer el llop?\n- El lobo ibérico: el misterio del monte\n- Ma grande histoire de ...Loup\n- O Cervené karkulce (caputxeta Txèquia)\n- Tri prasatka (porquets Txèquia)\n- Les trois petits cochons – ed Lito\n- Les trois petits cochons – Nathan\n- Rood-kapje (caputxeta Holanda)\nEl Personatge Misteriós: CI - CM - CS\nDe quin conte parlem?EI – 1r\nConfegim – EI5 - CI\nJoc de cartes: “Els homes llop” – CS\nSopa de pedra: llegim entre tots - CM\nCARPESANO AMB PROPOSTES D’ACTIVITATS\nDòmino de personatges de contes populars\nMémori de llops dels diferents contes que hi ha a la maleta\nPóster d’informació sobre EL LLOP (de la revista Les 3 bessones)\nLlibreta comentaris o propostes


El confinament és una nova situació a la que tots ens estem adaptant.\nAquest suposa un canvi dràstic a les nostres rutines. Haver d’estar tancat a casa i no poder sortir de casa comporta una reducció de l’exercici físic, del contacte amb altres infants, jugar a l’aire lliure... i ens deixa moltes hores de convivència familiar.\nFer una bona gestió mental i emocional de la situació és molt important per poder gestionar millor el confinament i la convivència. Per això avui us volem proposar l’eina SMILE & LERN i els seus vídeos de ioga i emocions per als més petits de la casa.\nDesitgem que us ajudi a gaudir del temps en família de qualitat i també a que els més petits tinguin més recursos a l’hora de gestionar les seves emocions.


24/març/2017…a un somni de distància | Espai Àgora Sabadell\nA un somni de distància és un espectacle, en format lectura musicada, d’algunes de les lletres de les cançons del músic i compositor britànic George Harrison (Liverpool, 25 de febrer de 1943 – Los Angeles, 29 de Novembre de 2001), acompanyades d’unes pinzellades musicals. No pretenem fer un concert ni unes versions. El nostre objectiu és emocionar el públic només amb les paraules, traduïdes al català, d’alguns dels temes del cantant, suaument recolzades en algunes notes per subratllar el sentit de la cançó, .\nHem fugit dels temes més populars (amb alguna excepció que consideràvem plenament justificada) per endinsar-nos en les lletres menys conegudes. Reivindicacions socials i polítiques, humor negre, poemes d’amor, filosofia vital… es donen la mà en aquest recull que repassa, no exhaustivament però sí simbòlicament, els molts i diversos temes que Harrison va tocar al llarg de la seva carrera.\nESTEVE SABATER: guitarrista, cantant i compositor sabadellenc d’àmplia trajectòria artística. Per aquest espectacle es converteix en “ukelelista” ja que ha adaptat les cançons, originàriament escrites per guitarra rock o acústica, o fins i tot temes d’instrumentació hindú, per a poder ser tocades amb aquest alegre instrument hawaià. També posa veu a alguns fragments de cançons.\nEDU BELTRAN: ha tocat totes les facetes del teatre amateur (interpretació, direcció, producció…) i de les lectures dramatitzades.


“El perill és la rutina” - Opus Dei\n“El perill és la rutina”\nNonne cor nostrum ardens erat in nobis, dum loqueretur in via? ―No se'ns encenia el cor mentre ens parlava pel camí? Aquestes paraules dels deixebles d'Emaús haurien de sortir espontànies, si ets apòstol, dels llavis dels teus companys de professió, després de trobar-te a tu en el camí de la seva vida. (Camí, 917)\nS’acaba el trajecte en trobar el poblat, i a aquells dos que -sense adonar-se’n- han estat ferits al fons del cor tocats per la paraula i l’amor del Déu fet Home, els dol que se’n vagi. Perquè Jesús els saluda amb gest de fer veure que anava més enllà. Mai no s’imposa, aquest Senyor Nostre. Vol que el cridem lliurement, així que hem entrevist la puresa de l’Amor, que ens ha ficat en l’ànima. (Amics de Déu, nn. 313-314)


Escriptura | Un desert a casa\nEstic molt contenta de com ha anat el dia. Últimament estem una mica revolucionats i avui hem pogut treballar una miqueta amb tranquil·litat. Tots dos han volgut escriure. En Neó ha agafat una carpeta que tenim plena de lletres per resseguir i ha escollit la “D”. Així que hem agafat una capseta amb sal i s’ha posat a dibuixar-la allà.\nEn Jan fa un temps que s’interessa per la lletra lligada. Ja la llegeix i la comença a escriure. Com que li agrada fer el que sempre s’ha dit “caligrafia”, li he comprat una llibreta amb pauta perquè practiqui. Avui ha volgut fer la “a” i la “b”. A més, ha volgut provar-ho amb una ploma que li va regalar la besàvia Mercè, i déu ni do, com se n’ha sortit!\n← Projecte setmanal: correu\n2 pensaments sobre “Escriptura”\n5 Juny 2009 a les 0:36\nMolt bé! amb el que costa això de vegades…i més a l'estiu que només volen aigua!!!\n5 Juny 2009 a les 8:21\nOOOOh quines aaaaa més maques!!


Burriana s'inunda de confeti en la seua batalla més especial\nBatalla de Flores de Borriana - entrevistes amb les Reines de les festes\nLes carrosses de les comissions falleres han desfilat pel centre de la localitat i el primer premi ha anat a parar a la comissió Barri València\nBurriana - Misericòrdia 2019 - Batalla de Flors\nBurriana - Misericòrdia 2019 - Batalla de Flors - 02\nBurriana - Misericòrdia 2019 - Batalla de Flors - 03\nBurriana - Misericòrdia 2019 - Batalla de Flors - 04\nBurriana - Misericòrdia 2019 - Batalla de Flors - 05\nBatalla de Flores de Burriana - un passeig per les carrosses\nSe'n diu batalla encara que de bèl·lic no té absolutament res. Este diumenge, la batalla de flors de Burriana no solament ha posat fermall final a les festes de la Mare de Déu de la Misericòrdia sinó que es converteix en una mostra de l'esforç i afecte que posen les falles de la localitat per a honrar a la patrona de la localitat.\nI per a reconéixer aqueix esforç s'han entregat premis a les millors carrosses. Barri València ha sigut la indiscutible triomfadora, amb un primer premi, seguit de Societat Club Ortega i Don Bosco. Aquesta última carrossa ha patit un contratemps en punxar-se-li la roda encara que ha pogut seguir avant i gaudir de la festa. El quart premi ha anat a Societat Cardenal Tarancón, el cinqué a Barri la Mercè i el sisé per a Quarts de Calatrava.\nCarrosses plenes de color i infinitat de detalls des dels quals s'han llançat milers de confetis per a gaudi de veïns, fallers, visitants i també la corporació municipal que no ha volgut perdre's aquesta tradició.\nUn esforç com déiem al principi de la crònica però també un símbol d'acostament i fraternitat que existeix entre les diferents festes de la Comunitat: ho hem pogut comprovar amb la participació en aquesta gran festa del confeti de les màximes representants de les festes a València, Castelló, Alacant, Alzira, Dénia, Gandia, Torrent, Sueca, Sagunt, Xàtiva, Vall d'Uixó i Benicarló.\nTotes elles han gaudit d'una desfilada única i segur que es porten un bonic record de la capital de la Plana Baixa. Els focs d'artifici posaran el punt i final a unes festes que passaran a la història com les del famós bou ‘Nubarrón’, qui per cert va estar relacionat amb la climatologia que ens va deixar sense gaudir de tota l'agenda d'actes prevista.\nCaixa Rural i el Club esportiu Burriana renoven la seua col·laboració per donar suport a l'esport local\nBurriana se suma a l'acte reivindicatiu del col·lectiu LGTBI\nMaig di Gras torna al Teatre Payà de Burriana\nEl PP denúncia que Burriana tanca abril amb 100 famílies més en atur


Eadi – Escola d'idiomes muma, Autor en Eadi - Escola d'idiomes\nTALLER HALLOWEEN EN ANGLÈS\nEXPRESSA’T EN PÚBLIC SENSE POR\nNous tallers adreçats a joves i adults per aprendre a parlar en públic i guanyar confiança. Aquest mes de juliol aprendreu a estructurar el discurs, captar l’atenció del públic, treballar el moviment i el gest, tot gaudint del moment. Informa’t a secretaria.\nSORTEIG 2 CURSOS GRATUÏTS\nEls guanyadors del sorteig d’aquest any són: Laura Soldevila Corominas Yaiza Terrón Vols provar sort? Com cada any, el proper divendres 1 de juliol sortegem 2 cursos d’idiomes entre els nostres alumnes. Per participar només has de posar el teu nom i correu...\nCASAL D’ESTIU PER A NENS DE 6 A 12 ANYS\n¿Busques un casal diferent i més personal? ¿Vols que els teus fills practiquin l’anglès alhora que es diverteixen en un entorn agradable i amb professors amb la formació i experiència adequades? A EADI tenim grups reduïts – màxim 12 nens – i organitzem tallers variats...\nMATRÍCULA OBERTA CURSOS ESTIU 2016\nVols avançar més ràpid i saltar un nivell? O prefereixes millorar el teu ‘speaking’ abans de marxar de vacances? Ja pots apuntar-te als nostres cursos d’estiu. Aquest any oferim: – Intensius de matí i tarda – Cursos de conversa – Preparació de...\nMATRÍCULA OBERTA NOU CURS ACADÈMIC 2016-2017\nUs informem que hem obert la inscripció per al curs vinent 2016-2017 i us recordem que, a més dels cursos i horaris habituals, oferim: – Horari de matins de dilluns a dijous – Cursos per a nens a partir de 4 anys – Intensius semestrals – Cursos de conversa...\nEls guanyadors del sorteig d’aquest any són: Irene Cansado i Víctor Ballester ¡Enhorabona! Vols provar sort? Com cada any, el proper dissabte 27 de juny sortegem 2 cursos d’idiomes entre els nostres alumnes. Per participar només has de posa...\nMATRÍCULA OBERTA CURSOS ESTIU 2015\nVols avançar més ràpid i saltar un nivell? O prefereixes millorar el teu ‘speaking’ abans de marxar de vacances? Ja pots apuntar-te als nostres cursos d’estiu. Com cada any, oferim: Cursos intensius de matí i tarda Cursos de conversa Preparació de First Cursos de repàs CASAL per...\nMATRÍCULA OBERTA CURS 2015-2016\nUs informem que hem obert la inscripció per al curs vinent 2015-2016. Us recordem que, a més dels cursos i horaris habituals, oferim: Horari de matins de dilluns a dijous i dissabtes Cursos per a nens a partir de 4 anys Intensius semestrals Cursos de conversa Preparació de...\nCASAL D’ESTIU ¿Busques un casal més personal? ¿Vols que els teus fills practiquin l’anglès alhora que es diverteixen en un entorn agradable i amb professors amb la formació i experiència adequades? A EADI tenim grups reduïts – màxim 12 nens – i organitzem...


Mònica Clemente i Aleix Porras - Fotos: JJ Vico\nEl proper diumenge, 27 de gener, se celebrarà a Sabadell el 43è Campionat de Catalunya Absolut i Sub-23 en Pista Coberta. Prop de quatre centenars d’atletes catalans competiran en aquests campionats autonòmics, els novens que se celebren en aquesta instal·lació. En aquesta edició se celebren conjuntament el campionat absolut i el sub-23, el qual arriba a la 24a edició. Les principals figures de l’atletisme català es podran veure lluitant pel títol autonòmic.\nDestaca la participació d’atletes com l’Estela García (Nike) i Cristina Lara (FCB) als 60 metres, Jaêl Bestué (FCB) als 200 m, Sara Gallego (ISS-L’H), Sonia Nasarre (ISS-L’H) i Carmen Sánchez (FCB) als 400 m, Montse Mas (FCB) als 1.500 m, Mònica Clemente (Av Manresa) en perxa, Cora Salas (CA Igualada) en salt de llargada, Nora Taher (CA Igualada) en triple salt i Laura Redondo (FCB) en llançament de pes.\nEn homes podem destacar els joves Aleix Porras (FCB) i Bernat Erta (FCB) als 400 metres, Arnau Erta (FCB) als 60 m tanques, Xesc Tresens (FCB) i Marc Sánchez (CA igualada) en salt d’alçada, Dídac Salas (AC), Aleix Pi (AAC) i Àlex Gràcia (FCB) en perxa, Jaime Guerra (Cornellà At) inscrit en llargada i triple salt, Javier Ortega (AAC) en llançament de pes i Jesús Castillo (Cornellà At) que farà salt d’alçada, llargada i 60 m tanques.\nL’autonòmic es realitzarà en dos jornades, començant la matinal atlètica a les 11,00 h i la jornada de tarda a les 16,45 hores.\n· Reglament · Atletes admesos · Historials\nArticle anteriorNou Secretari del CNJ


S'Arjau: “Ploreu, homes, que si ploreu estareu més relaxats”\n“Ploreu, homes, que si ploreu estareu més relaxats”\nLeena Yadav, directora de cinema i guionista\nTinc 45 anys. Vaig néixer a Mhow, però canviava sovint de ciutat perquè el meu pare era general de l’exèrcit. Visc a Bombai. Llicenciada en Econòmiques. Estic casada, no tinc fills. Em preocupa la pèrdua d’humanitat en molts llocs del món. Crec en la deesa, però no en cap religió\nM’he passat la vida acomiadant-me.\nAixò és trist.\nEl meu pare era general de l’exèrcit indi i canviàvem de ciutat cada dos anys. Quan aconseguia tenir amics, havíem de mudar-nos. Em va resultar molt dur.\nPerò va aprendre a anar sola pel món.\nSempre m’ha interessat la psique humana, les meves pel·lícules són de dins cap a fora i responen a preguntes essencials, com d’on ve la violència.\nDe la por. Intento també definir què és la llibertat, i el primer és que no se’ns identifiqui com a dona o com a home, sinó com a ésser humà. A l’Índia les dones han de sacrificar la seva vida per fer “el que és correcte”.\nQuè és el correcte?\nQuan buscàvem localitzacions per rodar La ciutat de les dones a Gujarat, esquitxat de petits pobles regits per antigues normes patriarcals, vaig conèixer una dona amb una història que va inspirar una de les meves protagonistes.\nEm farà plorar?\nDepèn de si accepta vostè la injustícia com a norma o es rebel·la. Aquella dona va enviudar, ja amb fills, als 15 anys. Ningú no la va tornar a tocar, mai més no va vestir de colors. “He enterrat totes les meves necessitats personals per poder fer el que és correcte per als meus fills”, em va dir.\nJa entenc què vol dir.\nÉs correcte casar una nena de 15 anys contra la seva voluntat, condemnar-la a la solitud i a la foscor? Qui ho decideix? Per què ho accepten, les dones?\nHi ha trobat alguna resposta?\nVaig conèixer moltes dones que no paraven de treballar, de dia al camp, de nit cosint, a més d’ocupar-se de la casa i els nens, però totes estaven convençudes que el veritable suport de la família era el seu marit.\nI com eren ells?\nMolts d’ells, alcohòlics i maltractadors. Però elles els excusen: “Pobre, torna cansat a la nit, és comprensible que es diverteixi bevent”.\nVostè els va conèixer.\nEn la majoria de pobles no em van deixar rodar perquè era la cap de l’equip i això donava mal exemple a les seves dones, i eren homes joves. I vam tenir moltíssims problemes amb les seqüències de ball de les noies. Els extres, els homes del mateix poble, es van excitar tant que vam haver de protegir les actrius.\nConec moltes dones que accepten el maltractament en silenci, i els seus marits no són pagesos analfabets, sinó homes encorbatats.\nVostè ha sortit rebel ...\nQuan de petita veia els anuncis, em preguntava què feien aquelles dones mig nues i amb aquelles actituds exposades d’aquesta manera. Avui també som esclaves de la bellesa.\nLa seva història és la reacció a una societat misògina?\nSí, i em preocupa que moltes de les persones que defensen el patriarcat són dones que eduquen els seus fills en el domini i les seves filles en la submissió.\nAlmenys és un rol, el seu rol.\nSí, i per això jo proposo qüestionar els valors, perquè mentre la injustícia continuï sent la norma, no es podrà aturar. Tots ens ho hem de qüestionar tot, no donar res per descomptat.\nQuines són les rebel·lies dels seus protagonistes?\nSón com jo, van prenent consciència que no poden canviar el món però sí canviar-se a elles mateixes.\nD’entrada sent tu mateixa i no com volen els altres que siguis. Els meus protagonistes no escapen a un món millor, sinó sent elles mateixes millors i donant-se suport les unes a les altres.\nI quines han estat les seves pròpies revolucions personals?\nAmb les meves pel·lícules me l’he jugada, sempre qüestionant, de vegades he temut que hauria de tocar el dos, però no puc evitar-ho.\nVa començar sent muntadora en un món d’homes...\nSí, i molts quan em veien muntant s’enfadaven: “Això tu no ho sabràs fer!” i marxaven de l’estudi. Vaig persistir, i la meva revolució va ser fer-ho sense enfadar-me.\nQuè els vol dir als homes?\nPloreu, perquè si ploreu estareu més relaxats. A l’Índia, allò que els homes no ploren és exagerat, significa: sigues fort, domina, tingues el control de tot.\nQuè han de saber els homes de les dones?\nQue si es relaxen, s’obren i confien, tindran proximitat i això els beneficiarà, els relaxarà. Estic convençuda que els homes volen plorar.\nI què han de descobrir les dones?\nHem de redescobrir-nos cada dia i comprendre la dinàmica de gènere. No caure en la trampa de l’“això és així”. La millor dinàmica és la del diàleg, perquè si abaixes el cap, acabes sent una esclava o un esclau de l’statu quo.\nQuina és la lliçó de la seva història?\nL’esperança. Emetem judicis constantment, i són una trampa, ens limiten, ens impedeixen d’obrir-nos a altres realitats, ens tanquen al nostre món minúscul.\nI quin és el seu missatge per a les dones?\nNo lluitis contra els homes, sinó per la igualtat. I potser no és ni tan sols una lluita, és un diàleg.\nPublicat per Voluntaris a 11:19\n“Ploreu, homes, que si ploreu estareu més relaxats...


Després d’una intensa setmana de piquets, barricades i dura repressió de la Policia Nacional, la vaga indefinida del metall de Cadis continua després d’haver naufragat una vegada més les negociacions entre els sindicats, CCOO i UGT, i la patronal de la Federació d’Empresaris del Metall de la província de Cadis (Femca).\nEl secretari general de FICA UGT Cadis, Antonio Montoro, ha lamentat que en la tercera reunió que va haver-hi aquest matí en la seu sevillana del Consell Andalús de Relacions Laborals, òrgan de mediació laboral de la Junta d’Andalusia, la patronal "no s’ha mogut en les seves posicions des de la seva última oferta" i l’ha acusat de voler "desgastar" als manifestants i de "riure’s de la Junta i dels treballadors".\nEn la seva última proposta els empresaris van oferir una pujada salarial fixa del 2% en 2021, 2022 i 2023 i que al final d’aquest últim any es fes una revisió. Els sindicats exigeixen que la pujada sigui conforme l’IPC interanual per a no perdre poder adquisitiu i que aquesta condició es consolidi. No va haver-hi acord. L’únic compromís aconseguit és tornar a reunir-se demà dimecres.\nLa jornada del dilluns va estar marcada per un salt en la repressió policial enviada pel Ministeri d’Interior del Govern PSOE-UP.\nEt pot interessar: El govern envia tanquetes i més policia per a reprimir als vaguistes de Cadis\n“Ahir en Rio San Pedro va haver-hi disturbis perquè va haver-hi provocació policial, llançant una tanqueta en zona residencial”, denúncia un vaguista des del piquet de Puerto Real on és present un equip especial d’Esquerra Diari.\n“Ahir ens van acorralar (la policia) en la barriada Del Rio San Pedro i aquí va començar la batalla campal”, conta un altre vaguista. “Ens van tirar boles… Nosaltres no som delinqüents, som obrers en lluita".\nAvui dimarts tindrà lloc una manifestació dels vaguistes que s’espera que sigui massiva. Arrenca a les 11 hores des de la plaça d’Àsdrubal fins a la seu de la Federació d’Empresaris del Metall de la província de Cadis (Femca).\nLa manifestació pot marcar una nova fita en la vaga i fer una demostració de força dels treballadors i el suport popular que estan rebent, malgrat els atacs de la patronal, les faules difoses pels mitjans de premsa del poder i la dreta, i la repressió governamental.\nEls treballadors del metall estan lluitant per a la patronal els reconegui l’increment salarial amb referència a l’IPC real que impacta sobre la vida de la classe treballadora, especialment en un marc de creixent inflació. Però també lluiten contra la precarietat, la temporalitat (que és del 75% en el sector) i per a acabar amb els abusos d’una patronal que s’ha omplert les butxaques a base de la superexplotació dels seus treballadors.\nDes del matí han continuat els piquets, sense tot just incidents. A Navantia Puerto Real ha intentat entrar un camió en la factoria i els piquets han volgut impedir-li el pas. Hi ha una massiva presència policial per a acoquinar als treballadors.\nUna publicación compartida de Esquerra Diari (@esdiaricat)\nA la tarda d’aquest dimarts hi haurà també una vaga estudiantil convocada per el SE en suport a les reivindicacions de la industrial del Metall.


Comprar Parada de Atauta 2016 | Preu i opinions a Uvinum\n2015,\t2014,\t2013,\t2012,\t2011,\t2010,\t2009 i\tN/A\nNOTA DE TAST: Vista: L'Parada de Atauta 2016 té color cirera picota amb reflexos violacis. Nas: Aromes intensos de fruits vermells i negres acompanyats de notes de violetes, romaní i farigola. Boca: En boca es destaca per la seva frescor i sedositat. Presenta una bona concentració fruiter i tanins increïblement suaus. DENOMINACIÓ D'ORIGEN: Ribera del Duero VINYA: Domini de Atauta. El celler es situa en el cor de la Vall d'Atauta (Ribera del Duero). Les vinyes tenen una edat mitjana entre 90 i 100 anys i presenta una altitud de 1.000 metres en zona d'erm. El clima de la zona és continental amb trets mediterranis, caracteritzat per hiverns llargs i freds com també estius curts i calorosos. A les parcel·les predomina un sòl sorrenc sobre roca calcària que li permet al raïm obtenir una gran maduresa i equilibri. RAÏMS: 100% Negre Fi ENVELLIMENT: Criança de 14 mesos en roure francès (25% nou i 75% usat) ELABORACIÓ: El vi s'elabora a partir d'una rigorosa selecció de raïms d'alta qualitat. Vinificació per pobles, s'elabora en dipòsits de formigó i acer inoxidable. La fermentació malolàctica es porta a terme en tines de fusta per després realitzar el seu procés de criança generant un vi amb una personalitat única. MARIDATGE: Carns blanques i vermelles rostides, paelles de tot tipus, guisat de bolets, formatge semicurat i curat com també tòfona negra. TEMPERATURA DE SERVEI RECOMANADA: 16-18 ° C GRADUACIÓ ALCOHÒLICA: 14,5%\nDescripció sobre Parada de Atauta 2016\nParada de Atauta 2016 (Tempranillo i Tinto Fino)\nVista: L'Parada de Atauta 2016 té color cirera picota amb reflexos violacis.\nNas: Aromes intensos de fruits vermells i negres acompanyats de notes de violetes, romaní i farigola.\nBoca: En boca es destaca per la seva frescor i sedositat. Presenta una bona concentració fruiter i tanins increïblement suaus.\nVINYA: Domini de Atauta. El celler es situa en el cor de la Vall d'Atauta (Ribera del Duero). Les vinyes tenen una edat mitjana entre 90 i 100 anys i presenta una altitud de 1.000 metres en zona d'erm. El clima de la zona és continental amb trets mediterranis, caracteritzat per hiverns llargs i freds com també estius curts i calorosos. A les parcel·les predomina un sòl sorrenc sobre roca calcària que li permet al raïm obtenir una gran maduresa i equilibri.\nRAÏMS: 100% Negre Fi\nENVELLIMENT: Criança de 14 mesos en roure francès (25% nou i 75% usat)\nELABORACIÓ: El vi s'elabora a partir d'una rigorosa selecció de raïms d'alta qualitat. Vinificació per pobles, s'elabora en dipòsits de formigó i acer inoxidable. La fermentació malolàctica es porta a terme en tines de fusta per després realitzar el seu procés de criança generant un vi amb una personalitat única.\nMARIDATGE: Carns blanques i vermelles rostides, paelles de tot tipus, guisat de bolets, formatge semicurat i curat com també tòfona negra.\nOpinions sobre Parada de Atauta 2016\nLa teva puntuació de Parada de Atauta 2016:Puntua Parada de Atauta 2016:\nEl Parada de Atauta és un vi negre de 15% alc. elaborat pel celler Domini de Atauta a la zona de La Vall de Atauta (Sòria) i dins de la DO Ribera del Duero. El Parada de Atauta s'elabora amb un 100% raïm Negre Fi (Tempranillo), obtingut de vinyes pròpies i controlats, situats sobre sòls Arenosos, amb còdols i sobre roca calcària, d'uns 85 anys de mitjana, situats entre els 980 i els 1050 m sobre el nivell del mar, cultivats amb el màxim respecte, usant només productes d'orgànics i sotmesos a un clima continental extrem. El raïm sere col·lecta manualment i es trasllada ràpidament al celler, on se selecciona, desrapa, rebrega i trasllada a dipòsits de ciment i d'acer inoxidable, on macera i fermenta a temperatura controlada. Acabada la fermentació, es premsa i el vi es trasllada a dipòsits de roure, on realitza la fermentació malolàctica. Acabada aquesta, el vi es trasllada a bótes de roure francès noves i d'un ús, on reposa durant 12 mesos, abans d'un lleuger filtrat i embotellado.CATAVISTA: El Parada de Atauta té un color vermell picota, amb ribet granat i és net i de color intenso.NARIZ: al Parada de Atauta destaquen aromes de fruita vermella i negra, sobre un suau fons balsàmic, amb notes especiades i una mica tostadas.BOCA: el Parada de Atauta té una entrada fresca, amb una bona acidesa, un taní suau, però present, que reforça la seva estructura, amb un bon volum, sedós i amb un final llarg i un retronasal on la fruita madura es combina amb notes minerals i tostadas.SUGERENCIASEl Parada de Atauta és un vi de ceps molt vells, un vi amb gust i aroma concentrats, potents, madurs i amables, un vi que maridarà molt bé amb carns vermelles, guisats, caça, embotits molt curats com cecinas, formatges vells, etc ... Es recomana servir al voltant dels 16ºC\n- NOTA DE TAST: Bonic color vermell cirera picota amb rivet robí i reflexos violacis, intens, net i brillant. Nas d'intensitat alta en la qual destaca una fruita vermella i negra ben madura juntament amb notes florals. A poc a poc van apareixent aromes especiats (pebre blanc), notes làctiques, fustes fines, torrefactes, records de sotabosc i lleus balsàmics. És un vi negre rodó i saborós. Molta fruita també en boca que el fa amable i llaminer. Té uns tanins fins, una bona acidesa que provoca un voler més, és molt llarg i persistent. Per gaudir.\n- MARIDATGE: Arrossos de carn, Risottos, Embotits, Caça de pèl, Plats especiats, Albergínies farcides.\nOpinions sobre altres anyades de Parada de Atauta 2016201420122009\nPrunes, pebre negre, intens, directe, fresc. 90 punts\nPerfumat, romaní, cafè, potent, intens.\nSi et va agradar Parada de Atauta 2016, també pots gaudir de ...\nSi vols comprar Parada de Atauta 2016, a Uvinum trobaràs els millors preus de Vi negre Ribera del Duero.


Seat i la negativa d’aplicar els mateixos criteris lingüístics per al consumidor català | Articles d'opinió | Plataforma per la Llengua\nSeat i la negativa d’aplicar els mateixos criteris lingüístics per al consumidor català\nDavid Valls Dimarts, 4 de juny de 2013\nNo fa gaires dies, arran del campionat de Fórmula 1 al Circuit de Catalunya, als Jardinets de Gràcia de Barcelona s'hi van posar unes quantes parades de promoció de l'esdeveniment. Una d'aquestes era de l'empresa de cotxes Seat. M'hi vaig acostar i molt amablement em van deixar entrar dins d'un dels últims models. Aquest tenia una pantalla molt vistosa amb tot un sistema de navegació, equip de música, etc., integrat. Jo que sóc donat a tocar botons i pantalles, diguem-ne, a remenar-ho tot, vaig voler mirar les llengües disponibles de l'equip en qüestió. No les recordo totes, però sí que recordo que hi havia el txec, amb uns 14 milions de parlants, hi havia el suec, amb uns 10 milions de parlants. A més, hi havia l'espanyol d'Espanya (en tot cas hauríem de concretar d'una part d'Espanya, ja que l'estàndard és força allunyat de variants com l'andalús o el canari, per exemple) i, també, l'espanyol llatinoamericà, una etiqueta que engloba una multitud no gaire englobable de variants de l'espanyol, que l'única característica que realment tenen en comú és que es parlen a Amèrica, però que només cal sentir com parla un argentí de com parla un cubà i veureu que la cosa dóna, i molt, per crear sigles amb noves llengües a l'estil del LAPAO. En tot cas, el que també recordo perfectament és que el català no hi era.\nHo vaig demanar a les persones que hi havia donant informació i ensenyant el cotxe, totes catalanes, i em va sobtar que ni tan sols se n'haguessin adonat. En arribar a casa vaig decidir d'escriure a Seat. En la contesta que em donen, feta en català -sí, és que a Martorell també s'hi parla català!-, em diuen que és el Grup Volkswagen qui ho decideix des d'Alemanya, i que donar cobertura lingüística a 153 països és difícil. Tot i això, no costa gaire de trobar les pàgines web que té Seat en diverses llengües, com ara a Bèlgica on pots triar francès i neerlandès, la d'Estònia, tota en estonià, llengua parlada per poc més d'un milió de persones, entre moltes altres que tenen. O fins i tot la d'Andorra en català, tot i que és un simple portal sense informació i que remet a la pàgina internacional de Seat.\nAixí doncs, la política de Seat és espolsar-se les puces de sobre i donar la culpa al Grup Volkswagen, és clar que quan les coses els van malament bé que es recorden de venir a demanar subvencions ben generoses al govern de la Generalitat, el qual paga amb diners de tots els catalans, perquè després no puguin incloure el català en els sistemes de navegació. Una operació que avui en dia no només és molt barata de fer, sinó que no té cap mena de complexitat tècnica. Només cal veure la multitud d'aparells electrònics, entre els quals hi ha ordinadors, mòbils, tauletes, etc., que incorporen el català i no són fet precisament ni a Martorell ni a Alemanya. Per bé que el menyspreu de l'empresa Seat envers el català ja ve de lluny, ja que amb la tradició de posar noms de ciutats als cotxes, mai s'han dignat a treure un model de cotxe amb el nom d'una ciutat de Catalunya. Seria un detall tenir un Seat Martorell, per exemple, potser en honor i dedicació al lloc on fa tants anys que s'hi guanyen el pa i creieu-me que al mercat estranger li costa igual de dir Martorell que Altea, o que Màlaga. D'usar topònims catalans, ja n'han tingut ocasió, però han preferit castellanitzar-los com ara un Seat Ibiza per comptes d'un Seat Eivisssa, ni tant sols donant l'opció als consumidors que volguessin de poder triar, com qui tria el color del cotxe; sobretot tenint en compte que l'únic nom oficial és Eivissa, i encara més, que per llei les instruccions haurien d'incloure com a mínim el català.


Lleida dedicarà 2018 a commemorar importants efemèrides culturals\nLleida dedicarà l’any 2018 a commemorar importants efemèrides culturals, com el 75è aniversari de la mort del pianista Ricard Viñes; el centenari de la declaració de la Seu Vella com a Monument Històric Artístic Nacional sota el mandat d’Humbert Torres; els 100 anys també del naixement de Manuel de Pedrolo; els 125 anys de la creació del Museu Diocesà, origen de l’actual Museu de Lleida; i els 50 anys de la Petite Gallerie de Jaume Magre, que va ser “un espai de llibertat per les arts plàstiques”, així com, a nivell de Catalunya, el 150 aniversari de Pompeu Fabra. Així ho ha anunciat aquest vespre l’alcalde de Lleida, Àngel Ros, en l’acte de lliurament dels Premis Literaris de Lleida, que ha tingut lloc a l’Auditori Municipal Enric Granados. “L’Ajuntament de Lleida vol dedicar l’any 2018 a recordar diferents fites culturals de la ciutat que proposaré al Ple municipal. Són unes efemèrides que donaran més vida cultural a la ciutat i al país”, ha afirmat el Paer en Cap, qui ha ressaltat les “més de tres dècades de suport a la literatura catalana de la ciutat de Lleida”. Tall de veu d’Àngel Ros\nL’alcalde Ros ha presidit amb la vicepresidenta de la Diputació de Lleida Rosa Pujol l’acte de lliurament de la Libertinella, peça creada per l’artista Tonet Amorós l’any 2004, als autors premiats: Joan Garcia del Muro i Solans, guanyador del 34è premi Josep Vallverdú per l’assaig “Good bye, veritat”, una reflexió sobre el concepte de postveritat; i Carles Morell Alsina, que s’endú el 22è premi de poesia Màrius Torres pel recull de poemes “Disponibilitat”.\nLa gala, que un any més ha comptat amb l’assistència de Josep Vallverdú, ha servit també per retre un nou homenatge a la figura de Màrius Torres, dins de l’Any que la ciutat li dedica i que també tindrà ben aviat una altra fita amb la celebració la pròxima setmana del Festival Internacional de Poesia. Ho ha fet mitjançant l’espectacle produït per l’Ajuntament de Lleida “Elles, que l’acompanyaren tant. Màrius Torres en femení plural”, que ha acostat la figura i l’obra del poeta més emblemàtic de Lleida des d’una mirada especial, molt íntima i personal, la de les dones que van ser essencials en la seva vida breu. L’espectacle, multidisciplinari i pautat per un discurs audiovisual, ha comptat amb la interpretació de les actrius lleidatanes Núria Casado, Annabel Castan, Núria Miret, Clara Olmo i Marta Rosell, i la música en directe de components de l’Orquestra Simfònica Julià Carbonell de les Terres de Lleida, amb Jordi Castellà (piano i arranjaments), Mar Aldomà (violí) i Teresa Valls (violoncel).


Resum #1aCatH: El Cardedeu líder provisional\nFoto: Arxiu El Cardedeu porta quatre victòries seguides\nEn l'onzena jornada del campionat, força trencada pel pont, el Terrassa va punxar a La Roca, però de moment manté els 4 punts d'avantatge sobre el 4t. El Cardedeu es el líder provisional a l'espera del partit ajornat pel líder, que es juga dijous.\nCardedeu 29-19 GEiEG\nEl partit de la jornada de Cardedeu no va tenir massa color. L'equip local va sortir en tromba i al descans dominava de 8 (17-9). I tot i els intents grupistes poca cosa va poder fer l'equip gironí davant un rival superior i en bona ratxa, que es posa líder amb un partit més que el segon classificat.\nSant Andreu de la Barca 38-24 Aula\nTots dos equips portaven dues derrotes seguides i van ser els locals els que van reaccionar imposant una gran defensa i la seva qualitat individual, davant un equip que, en aquesta ocasió, no va donar la talla. Els de Baix Llobregat d'aquesta manera superen el seu rival a la classificació. I atenció perquè l'Aula queda només a dos punts per sobre de la zona de descens.\nGarbí 25-22 Bordils C\nInteressant derbi gironí en el qual els garbinencs, el segon equip menys golejat, van imposar la seva defensa davant un equip bordilenc que no va cedir mai, però que continua en zona de descens.\nLa Roca B 28-25 Terrassa\nEls egarencs no van poder superar l'escull del pavelló vell de La Roca on l'equip local va imposar el seu ritme i es va emportar dos punts que de tota manera encara no li serveixen per sortir de la zona de descens i és que necessiten portar aquest bon nivell a pistes forànies.\nEsplugues B 28-21 La Garriga\nL’equip espluguenc, que frega la zona de descens, va obtenir dos punts vitals davant el cuer de forma força solvent, però ha de continuar lluitant per allunyar-se del descens.\nMolins (6è)- Vilamajor (5è), ajornat\nGranollers C (1r)- Banyoles B (15è), dijous 14 a les 20:30 h\nLes Franqueses (8è)- Sant Cugat B (9è), dijous 21 a les 21:30 h


Edicions Ela Geminada -\n/ Edicions Ela Geminada\nEdicions Ela Geminada\n«La culpa és sempre indubtable.» Amb aquesta premissa, l’oficial que dicta i executa sentències a la colònia penitenciària condemna a mort tots i cadascun dels presoners, que ni ta... 9788412143058 Kafka, Franz Edicions Ela Geminada domingo, 1 de noviembre de 2020\nAutor: Kafka, Franz Marca: Edicions Ela Geminada Llançament: 01/11/2020 No el tenim, el vols?\nDe profundis (1897) és una de les obres cabdals de la literatura epistolar de tots els temps. Adreçada al seu amant Lord Alfred Douglas (Bosie) i escrita des de la presó de Reading... 9788494856174 Wilde, Oscar Edicions Ela Geminada miércoles, 1 de mayo de 2019\nAutor: Wilde, Oscar Marca: Edicions Ela Geminada Llançament: 01/05/2019 No el tenim, el vols?\nLes veus del capvespre\nEscrita el 1961, aquesta última novel·la breu de Natalia Ginzburg evoca les esperances i desil·lusions de dues generacions familiars que viuen l’abans i el després de la irrupció d... 9788494856150 Ginzburg, Natalia Edicions Ela Geminada martes, 1 de enero de 2019\nAutor: Ginzburg, Natalia Marca: Edicions Ela Geminada Llançament: 01/01/2019 Disponible\nEscrita l’any 1957, Sagitari és la quarta novel·la breu de Natalia Ginzburg, després d’El camí que porta a ciutat, Ha anat així i Valentino (totes tres publicades per Edicions de l... 9788494856105 Ginzburg, Natalia Edicions Ela Geminada domingo, 1 de abril de 2018\nAutor: Ginzburg, Natalia Marca: Edicions Ela Geminada Llançament: 01/04/2018 No el tenim, el vols?\nNatalia Ginzburg és breu, molt breu. No li cal gran cosa per poder dibuixar la psicologia de tots els personatges, per trobar-ne els detalls més mínims i per establir entre ells, e... 9788494732218 Ginzburg, Natalia Edicions Ela Geminada sábado, 1 de julio de 2017\nAutor: Ginzburg, Natalia Marca: Edicions Ela Geminada Llançament: 01/07/2017 No el tenim, el vols?\nVitangelo Moscarda és una persona aparentment senzilla, queviu de renda gràcies a l?herència del banc fundat pel seu pare.Un dia, la seva esposa li fa notar un seu defecte físic qu... 9788494595394 Pirandello, Luigi Edicions Ela Geminada jueves, 1 de junio de 2017\nAutor: Pirandello, Luigi Marca: Edicions Ela Geminada Llançament: 01/06/2017 No el tenim, el vols?\nHa anat aixi\n«Li he dit: ?Digue?m la veritat.? I ell ha dit: ?¿Quina veritat? I mentrestant dibuixava alguna cosa al seu quadern a correcuita i tot seguit m?ensenyava el que era: era un tren mo... 9788494595363 Ginzburg, Natalia Edicions Ela Geminada miércoles, 1 de marzo de 2017\nAutor: Ginzburg, Natalia Marca: Edicions Ela Geminada Llançament: 01/03/2017 No el tenim, el vols?\nTot i ser conegut principalment gràcies a novel·les com Josafat,Jo! Memòries d?un metge filòsof o la trilogia Entre la terra i elsnúvols (L?hereu, El vagabund i L?impenitent), Prud... 9788494595349 Bertrana Compte, Prudenci Edicions Ela Geminada jueves, 1 de diciembre de 2016\nAutor: Bertrana Compte, Prudenci Marca: Edicions Ela Geminada Llançament: 01/12/2016 No el tenim, el vols?\nEl camí que porta a ciutat\n9788494595301 Ginzburg, Natalia Edicions Ela Geminada lunes, 1 de agosto de 2016\nAutor: Ginzburg, Natalia Marca: Edicions Ela Geminada Llançament: 01/08/2016 Disponible


TR3D, la tremuja doble en sec de fàcil regulació\n08 de novembre de 18 - Novetats\nDavant el gran èxit de la TR2, Rotecna amplia la seva gamma de tremuges en sec per a engreixos amb la TR3D. Es tracta d'un nou model, de tres boques i doble cara, ideat per abastir grans corrals d'animals.\nEl disseny de les boques laterals en forma de V, per tal que els animals es puguin col·locar en diagonal, els permet menjar plàcidament sense molestar-se entre ells, de manera que s'eviten les baralles i el malbaratament de pinso. Així, la TR3D, amb una alçada superior a 1 metre i una capacitat de 330 litres, pot alimentar fins a 66 animals.\nEn altres tremuges similars és difícil que tres porcs grans puguin menjar a la vegada, de manera que es redueix el seu rendiment.\nREGULACIÓ AMB UNA MÀ EN AMBDÓS COSTATS\nLa TR3D manté els principals avantatges de l'exitosa TR2 i el seu sistema de fàcil regulació amb rasera "sandvitx", que permet regular la caiguda de l'aliment amb una sola mà, i realitzar una ràpida i precisa transició punt per punt (10 posicions).\nEl sistema “sandvitx” facilita la manipulació de la tremuja fins i tot plena, donat que la rasera està protegida per dues làmines entre les quals llisca suaument, sense suportar resistència a l'aliment, donat que no està en contacte amb ell.\nUn dels principals avantatges d'aquesta tremuja és que permet al ramader regular de forma independent cada un dels costats de la TR3D, una característica molt útil quan es treballa amb corrals amb porcs de diferents mides, diferent nombre d'animals per corrals o es vol dejunar un dels costats.\nSÒLIDA I RESISTENT\nLa fabricació de la TR3D, íntegrament en plàstic i acer inoxidable, la converteixen en una tremuja sòlida i resistent a l'impacte dels animals i als agents corrosius de les granges, fet que aporta una major durabilitat.\nPer una altra banda, l'ús d'un material no porós com el plàstic millora els nivells d'higiene i desinfecció, de manera que es redueix el consum d'aigua i el temps que el ramader dedica a aquestes tasques, i es garanteix un millor resultat, amb els beneficis que això implica des del punt de vista sanitari i de salut animal.\nEL SEU DISSENY EVITA EL MALBARATAMENT D'ALIMENT\nLa TR3D s'ha dissenyat a semblança dels models de tremuja TR de Rotecna (TR2, TR4 i TR5). Aquesta té uns lleus desnivells interns que afavoreixen un lliscament suau del pinso i eviten la seva acumulació i atapeïment.\nPer una altra banda, el disseny arrodonit de les boques, sense racons, es un altre dels beneficis de la TR3D per facilitar l'accés dels porcs al pinso, impedir l'acumulació d'aliment i evitar el seu malbaratament.\nLa TR3D es pot ancora a terra al centre del corral o bé instal·lar-se en els panells separadors per alimentar a dos corrals de fins a 33 animals cadascun.


Gaudeix la Universitat\nTítol a determinar . La pròxima tertulia serà a càrrec de Jordi Guàrdia\n29 de setembre de 2022.\nEstem fent prou per aturar la crisi climàtica? a càrrec de Javier de la Casa investigador del CREAF\n26 de maig de 2022, a les 12.45 al Jardí de l'EPSEVG.\nDe la matemàtica dels jocs al joc de la matemàtica a càrrec de Jordi Deulofeu (UAB)\nResum: Tota teoria matemàtica, per molt abstracte que sigui, acaba tenint aplicacions. Aquest és el cas de les matemàtiques aplicades a la resolució de jocs, tant d’estratègia com d’atzar, que en ple segle XX portà al naixement de l’anomenada teoria de jocs. Els jocs de taula s'entenen com a situacions per a ser modelitzades, per tractar de trobar les millors maneres de jugar, fins a trobar, quan és possible, una estratègia guanyadora. És l’entrada de les matemàtiques a l’anàlisi de la presa de decisions.\n21 d'abril de 2022, a les 12.45 a la Biblioteca de l'EPSEVG.\nDones, mites i astres a càrrec de Mireia Rosich (Dir. Museu Víctor Balaguer)\n17 de març de 2022, a la Biblioteca UPC Vilanova, rambla de l'exposició, 37\nCiberseguretat per a tothom a càrrec de David Raya\nResum: Hem de ser conscients que hi ha perills a les xarxes, qualsevol equip connectat a internet pot ser objectiu d'un atac informàtic. Un ordinador, mòbil, rentadora, càmera de videovigilància, un equip de control d'una central nuclear. La por tampoc ens allibera dels perills, necessitem estar connectats, però hem de saber minimitzar els riscos i poder recuperar les dades i control dels equips en cas que ens passi un problema de ciberseguretat.\nCal tenir respecte, tanmateix mai tenir por per desconeixement.\nMai el desconeixement et protegeix de les amenaces.\n“No hi ha res segur John, és l’únic segur que sé” (Paul Bettany – Charles Herman)\nL’edat daurada de la física de partícules a càrrec de Carles Batlle\n27 de gener de 2021.\nStanislaw Lem i Segundo de Chomón: dos visionaris + projecció del film El Hotel Elèctrico (1908) (9 min) a càrrec de Manuel Moreno\nResum: Enguany es commemora el centenari del naixement de l'escriptor polonès de ciència-ficció Stanislaw Lem (Lviv, 1921 - Cracòvia, 2006), candidat diverses vegades al Premi nobel de literatura. I els 150 anys del naixement d'un dels pioners del cinema, l'aragonès Segundo de Chomón (Terol, 1871 - París, 1929). Dos clàssics indiscutibles que a través de les seves obres literàries i cinematogràfiques van imaginar futurs (presents per nosaltres) sovint no massa optimistes per a la nostra espècie. La xerrada pretén ser un homenatge a les seves figures i obres.\nCom a cloenda es projectarà el film mut Hôtel électrique que Chomón va rodar al 1908 quan les aplicacions de l'electricitat començaven a ser emergents.\n23 de desembre de 2021.\n2 de desembre de 2021.


Domènec Sugrañes, el primer gaudinià | Gabriel Pinós\nEstás aquí: Inicio » Domènec Sugrañes, el primer gaudinià\n22/03/2014 | 0 Comentarios\nFa dues setmanes vàrem presentar la nova col·lecció del Museu del Modernisme Català, entre les novetats hi ha obres d’Eusebi Arnau Miquel Blay, Joan Busquets, Ramon Casas, Lambert Escaler, Antoni Gaudí, Lluís Graner, Gaspar Homar, Venanci Vallmitjana, Ricard Urgell i Domènec Sugrañes, a qui li dedicaré les següents línies.\nFent recerca vaig trobar escassa literatura d’aquest gran arquitecte i vaig decidir anar directament a la gran font documental que és la seva família, primer amb la seva neboda Margarida i després amb la seva filla Concepció, a les que agraeixo enormement que em dedicaren el seu temps.\nDomènec Sugrañes i Graus neix a Reus el 1878, els seus pares Domènec i Maria regenten una confiteria al carrer de les Galanes, al bell mig de la ciutat de Reus. En una de les trobades per prendre el té que organitzava la seva mare, és quan Gaudí es fixa en les excel·lents aptituds pel dibuix que té el jove Domènec i l’anima a iniciar els estudis d’arquitectura.\nEl 1894 marxa a Barcelona per iniciar els estudis a la Facultat de Ciències, pas previ per iniciar la carrera d’Arquitectura. Viu tot sol en una pensió i es manté gràcies a una petita quantitat de diners que li envia la seva mare.\nEl 1896 Gaudí apadrina al jove Sugrañes i l’integra temporalment al seu estudi. Malgrat el traspàs del seu pare, el 1900, Sugrañes continua els seus estudis, patint dificultats econòmiques.\nSugrañes es continua formant al taller de Gaudí mentre s’examina per lliure a les matèries de la carrera d’arquitectura. El 1905 mor la seva mare. Gaudí l’anima i li dona suport ja que assumirà de forma íntegra la seva formació, fins a llicenciar-se el 1907. Nogensmenys, el fet d’allargar la carrera li permetrà participar en els projectes de la Casa Calvet, la Torre Bellesguard, la Casa Miralles, la Casa Batlló, el Park Güell, la Colònia Güell i la Catedral de Mallorca.\nA mode d’exemple, Gaudí delega en Sugrañes la responsabilitat de dels bancs exteriors, la reixa d’entrada i la làmpada amb les cibes de colors de l’escala. A més, posteriorment realitza la casa dels porters i l’edifici de la bomba d’aigua, que simula un drac.\nDomenec Sugranyes. Març 1907\nAquest mateix any, el 1907, coneix i comença a festejar amb Xaviera de Franc. Xaviera és la primogènita de Xavier de Franc (advocat) i Concepció Capdevila, família de terratinents de Capellades i Cardona, encara que Xaviera va néixer a Vilandeny, població molt propera a Cardona. A començaments de segle la família De Franc Capdevila es trasllada a viure a la ciutat comtal, al carrer dels Arcs, molt a prop de la Catedral de Barcelona.\nCom a membres d’una família benestant, Xaviera i la seva germana Maria Esperança es cultiven en l’estudi de les arts. Estudien a la prestigiosa Acadèmia Borrell, juntament amb altres joves promeses de la Pintura Catalana com Roman Ribera, Joaquim Bassegoda, Alexandre de Riquer, Xavier Nogués, Ricard Canals, Marià Pidelaserra, Ysern Alié, Josep Maria Sert, Adrià Gual o els germans Juli i Ramon Borrell.\nSi les anotacions no em fallen, Ma Esperança continua a l’Acadèmia Borrell fins al final, mentre que Xaviera es decanta per estudiar Magisteri a l’Escola Bardina i també inicia estudis del que en aquest moment es considera que esdevindrà la llengua universal: l’Esperanto (Llengua artificial creada pel lingüista polonès Ludwik Lejzer Zamenhof el 1887)\nEl 1909 Xaviera de Franc i Domènec Sugrañes contrauen matrimoni i es traslladen a viure a la Ronda de Sant Pere, 25, a Barcelona. Hem trobat molt poques fotografies d’en Domènec a l’àlbum familiar i el motiu és que fou una gran apassionat de la fotografia, s’encarregava ell mateix de fer les fotografies familiars, que posteriorment revelava al laboratori que tenia a casa seva.\nA la mort de l’arquitecte Francesc Berenguer (Reus, 1866 – Barcelona, 1914), el principal col·laborador de Gaudí, Sugrañes comença a encarregar-se de tasques de gran responsabilitat, i esdevè la seva mà dreta. Degut a la complexitat i la ingent càrrega de treball en la construcció del Temple de la Sagrada Família, Sugrañes assumeix la responsabilitat de tot allò que el mestre no pot abastar\nDesprès de la tràgica mort de Gaudí el 1926, i segons els seus explícits desitjos, Sugrañes és nomenat director de les obres de la Sagrada Família i continuador del llegat.\nPer altra banda, Maria Esperança de Franc, es casà amb Marius Rotllant i marxaren a La Habana entre 1913 i 1914. De fet, durant uns anys viuran entre Barcelona i La Habana (dos fills nasqueren a la capital de Cuba i els dos petits a la ciutat comtal). A Cuba Rotllant inicià diversos negocis, el més fructífer el dedicat a la fabricació de pedra artificial.\nMarius Rotllant i Esperança de Franc\nRotllant, encara que no tenia el títol d’arquitecte, va dissenyar diversos edificis modernistes, i és un dels responsables de que el Modernisme sigui present a l’altra banda de l’Atlàntic.\nLlit del matrimoni Sugrañes de Franc. 1909. Fusta de Vern mediterrani\nCentrant-nos en les obres, recordem que el 1909, només dos anys després de llicenciar-se, en Sugrañes dissenya aquest dormitori com a regal de noces. En els diversos detalls es troba explícitament la influència gaudininana; com ja he apuntat Sugrañes es va formar al taller de Gaudí i només anava a la facultat a examinar-se; per tant, trobem en Sugranyes l’emprenta de Gaudí en estat pur.\nA més es dona la particularitat que aquestes són les úniques peces de mobiliari que dissenyà Sugrañes, suposo que per la intensa activitat i responsabilitat com a arquietecte. La seva filla petita, Concepció, em comentava que pel matí anava a l’obra, a supervisar els diversos projectes i per la tarda anava a la Sagrada Família.\nEl dormitori està format per un armari, llit de matrimoni, tauleta de nit i un tamboret, totes les peces executades amb vern mediterrani, una fusta apreciada per la seva manca de vetes. A més un tret diferencial és l’absència de la línia recta i la presència de motius orgànics.\nEl frontal del llit té forma trilobulada, amb les inicials DX i XD (Domènc i Xaviera) a banda i banda, i una esfera central, que presenta una pintura a l’oli de la Verge amb el nen Jesús, signada per Ma Esperança de Franc Capdevila. Els tres lòbuls i l’arc que separa la decoració frontal estan decorats amb 56 roses de Reus, la població natal de Sugrañes.\nEsperança de Franc “Verge amb el nen Jesús” Oli sobre fusta. 1909\nLes inicials D i X són tallades elegantment en els dos medallons laterals de la capçalera, envoltats de tondons i garlandes de flors. Certs elements com els relleus entre els medallons i les línies als peus del llit fan pensar en motius aquàtics de gran moviment i sinuositat, tallats suaument en la fusta. Un altre element molt gaudinià són les potes del llit, corbades i mirant cap a l’interior, de manera que la línia recta desapareix per complet.\nEl peu del llit està decorat amb sengles cors, que es presenten a banda i banda i s’entrellacen amb unes línies ondulants, des dels extrems al centre del plafó, simbolitzant el cel i que presenta el peu del llit. Sobre els cors es presenta una garlanda de 21 roses de Reus , presidit per una estrella de sis puntes i l’última flor reusenca, els tres símbols estan emmarcats per successives claus decoratives.\nLa tauleta de nit, lloc que Xaviera de Franc utilitzava per guardar els panellets de Sant Blay – coneguts per contrarestar el mal de coll – presenta la mateixa concepció constructiva que el llit. Amb una porta i un calaix, sota la presidència del mateix arc trilobulat.\nDomènec Sugrañes. Tamboret de dormitori. 1909. Vern mediterrani\nEl tamboret, en canvi, presenta a les potes les formes orgàniques, aconseguides a partir de la geometria reglada. Una característica molt present en l’obra de Gaudí, amb la que presenta nous resultats – a les formes orgàniques em refereixo – emprant els mètodes més senzills possibles.\nLa família Sugrañes de Franc: Els pares Domènec i Xaviera amb els seus fills Ramon, Montserrat i Concepció.\nAgraïments: Concepció Sugrañes de Franc i Margarida Sugranyes Bickel\nBibliografia: Ferrer, D. “Els arquitectes de Gaudí” Col·legi Arquitectes de Catalunya. Barcelona, 2002\nFotos: Carles Insenser – InPhoto\nEtiquetas:Barcelona, Capellades, Cardona, Gaudí, Mobiliari, Modernisme, Museu del Modernisme Catala, Reus, Rotllant, Sagrada Familia, Sugrañes\nVer todas las entradas de gabrielpinos →\n← Mysteria: Els secrets desvetllats\nCobertura RACC bici →


Lourdes Muñoz Santamaria: Primàries obertes de Barcelona, participatives, equitatives i transparents – L'Hora\nInici/Portada/Lourdes Muñoz Santamaria: Primàries obertes de Barcelona, participatives, equitatives i transparents\nLourdes Muñoz Santamaria: Primàries obertes de Barcelona, participatives, equitatives i transparents\nNou Cicle Send an email 21 desembre 2013\n0 116 3 minuts de lectura\nLes primàries obertes de Barcelona ja tenen definides les regles del joc, està aprovat el primer reglament d’unes primàries obertes a Catalunya i Espanya. Les primàries obertes s’emmarquen en una aposta decidida per una nova política, per una política oberta del projecte socialista de Barcelona que hem impulsat a través de les convencions obertes a la ciutadania, els processos participatius aprofitant les tic i la transparència.\nLa primàries obertes de Barcelona es caracteritzaran per una precampanya relativament llarga, unes 6 setmanes, en què les candidatures a més dels avals interns –entre 150 i 200 militants– han d’aconseguir un mínim de 1000 “avals de ciutadania”, persones que els donin suport i que s’inscriguin en el registre de primàries; i un sistema de doble volta corregit, si en la primera votació una candidatura obté el 40% dels vots i una distància de 10 punts amb la següent es proclama guanyadora; si no, les dues candidatures amb més suports passen a la segona volta, i una segona votació decideix la guanyadora.\nMàxima participació ciutadana, una prioritat\nSi hem de destacar una característica de les primàries obertes de Barcelona és la màxima participació de la ciutadania en tot el procés.\nEls ciutadans i ciutadanes de Barcelona no militants del partit han participat de la definició del reglament de primàries, formaran part de l’autoritat electoral i seran determinants en la precampanya, ja que són necessaris 1000 “avals de ciutadania” per convertir-se en candidat o candidata. També podran fer donacions de fins a 500€ i finalment podran votar en les dues voltes que defineixen a aquestes primàries.\nGarantia d’igualtat d’oportunitats per a les candidatures\nGenerar unes mínimes condicions d’equitat és un requisit perquè hi pugui haver un verdader procés democràtic. El reglament de primàries detalla els recursos que la comissió organitzadora ha de proveir a les candidatures per assegurar la igualtat d’oportunitats de les persones que optin a ser alcaldables de Barcelona pel PSC.\nLes precandidatures tindran accés a l’ús d’oficines del partit, podran comunicar-se amb militants i simpatitzants; i a més començarà a regir una agenda única per facilitar l’ús de tots els espais.\nEl dret a la informació i a la comunicació són drets fonamentals en democràcia, i s’han de garantir en un procés democràtic com són unes eleccions primàries. Hem establert un mínim de promoció de totes les candidatures i d’informació sobre aquestes de l’electorat. Per aquesta raó es realitzarà un enviament postal amb informació sobre la jornada electoral i les candidatures als censos de persones afiliades i de registre de primàries.\nUnes autèntiques primàries requereixen debats i a més, aquests contribueixen a fer que les persones contrastin candidatures. Hi haurà debats promoguts per la mateixa comissió organitzadora en què les candidatures estan obligades a participar. A més, per garantir una certa equitat, s’impedeix participar en debats en què no estiguin convidades totes les candidatures.\nDonacions regulades per garantir l’equitat\nUn dels aspectes més sensibles ha estat el finançament de les primàries i de les campanyes de les candidatures. El finançament de les primàries procedirà del mateix pressupost del partit, d’aportacions de les persones candidates i de donacions ciutadanes.\nEl finançament de les candidatures té un triple límit; cada persona que es presenti podrà aportar fins a un màxim de 10.000€ a la seva campanya, cada persona només pot donar fins a 500€ a una candidatura i el sostre de despesa per a una candidatura és de 50.000€. D’aquesta manra intentem que no hi hagi grans diferències entre candidatures depenent del seu patrimoni o del seu entorn.\nAquestes primàries estan obertes a donacions de la ciutadania. Creiem que és positiu que les persones es comprometin amb els que concorren, amb petites donacions o ajudant en les seves campanyes, però hem de limitar-les, controlar-les i han de ser públiques. Així, les donacions d’empreses estan prohibides.\nLa transparència per a un projecte de regeneració democràtica\nLa transparència no és una opció, és un requisit imprescindible per a un projecte de regeneració democràtica com són les primàries obertes de Barcelona. Per aquesta raó seran públics els pressupostos tant de la mateixa organització com de les candidatures.\nLa transparència econòmica de tot el procés de primàries està garantida. La comissió organitzadora de les primàries publicarà en 4 moments al llarg del procés la informació que les candidatures estan obligades a entregar: llistat de donants i despeses. Només ens podem obrir a les donacions si garantim la màxima transparència, i possibilitat efectiva que militants, votants i la ciutadania coneguin l’origen d’aquestes donacions.\nLes primàries obertes de Barcelona són participatives, equitatives i aposten per la transparència. Aquestes primàries no són només una manera d’escollir un nou lideratge, són una aposta perquè ciutadans i ciutadanes de Barcelona se sentian apel·lats, participin en la construcció del nou projecte i votin la persona que sigui alcaldable. Les primàries obertes de Barcelona han de ser les primàries de totes aquelles persones que vulguin que Barcelona sigui de nou una ciutat progressista.


2013 | Escola Puigberenguer | Pàgina 7\nCOLÒNIES CICLE MITJÀ A CANTONIGRÒS\nLes colònies del cicle Mitjà a Cantonigròs van anar molt bé.\nVam fer les activitats previstes : descoberta del poble, excursió a la Foradada ,\ncaminada per la fageda, taller de vímet i jocs de nit.\nCurs 2012/13 Colònies 0\nTot i que s’acosta fi de curs i ja han passat molts dies des de desembre, no volíem deixar passar l’oportunitat de penjar a la nostra pàgina web el video dels pastorets que amb molta il·lusió van preparar els alumnes de sisè del Puigberenguer. Van… Llegeix més»\nSUBSTITUCIÓ NO COBERTA D’UNA MESTRA: QUÈ REPRESENTA?\nCom ja venim fent al llarg d’aquest curs us informem de com ens afecten les\nretallades en Educació en la vida quotidiana de la nostra escola.\nActualment la tutora de 4tA estarà absent al centre durant 10 dies i el\nDepartament, seguint les seva normativa, no ha… Llegeix més»\nResultat preinscripció curs 2013-2014: Publicació de llistes d’admesos, llista d’espera i alumnes preinscrits\nUs comuniquem que s’han fet públiques les llistes amb el resultat de la preinscripció per al curs 2013-2014.\nLes podreu consultar al taulell d’anuncis situat al vestíbul de l’escola.\nCOLONIES DE P4 I P5\nEls infants de P4 i P5 hem anat de colònies al Mas Saiol de Moià. Allà hem conegut a l’Ós Pelut, cap de la tribu de les trenes vermelles, i a diferents indis de la seva tribu: la Lumi, el Tatanca, l’Aponi, el Len, la… Llegeix més»\nINFORMACIÓ PROGRAMA DE REUTILITZACIÓ DE LLIBRES\nDonat que s’acosta l’època en que demanem col·laboració als pares per poder tirar endavant el programa de reutilització de llibres, hem penjat a la web la historia i el funcionament d’aquest programa.\nPodreu trobar aquesta informació en el següent enllaç.\nEsperem poder contar amb la vostra… Llegeix més»\nCOLÒNIES A GISCLARENY\nAquest curs els nens i nenes de cicle inicial hem anat de colònies a Gisclareny.\nHORA CONTE MAIG 2013\nAMPA, Curs 2012/13 0\nPIRAGUADA PUIGBERENGUER 2013\nEl proper diumenge 26 de maig farem la Piraguada al Parc de l’Agulla.\nOberta a tots els nens i nenes de l’Escola. No cal saber-ne. Només cal que hi hagi ganes de passar-s’ho bé.\nLloc: Parc de l’Agulla – A prop dels lavabos grans. NO al… Llegeix més»\nESCOLA D’ESTIU 2013\nPer més info i inscripcions a l’Escola d’estiu descarregueu-vos el fulletó.\nTambé s’organitzaran activitats durant les dues setmanes de jornada intensiva. Us podeu descarregar la informació aquí.\nTots els pares podeu participar a la reunió informativa que es farà el dimarts, 21 de maig… Llegeix més»


Els Mossos d'Esquadra han iniciat càrregues policials a la plaça Artós de Barcelona, on han coincidit una concentració d'uns 200 ultres i una altra convocada per Arran i grups de l'esquerra independentista.\nMilers d'estudiants es manifesten a Barcelona en resposta a la sentència\nLes dues manifestacions de signe contrari s'han trobat a les 19.00 hores a la plaça de Sarrià, on agents de la policia catalana han fet salves i han carregat amb les porres contra un grup de manifestants d'extrema dreta.\nUn cartell publicat el dimecres en xarxes socials havia cridat a concentrar-se aquest dijous a les 20.00 hores a l'esmentada plaça amb banderes espanyoles, però cap organització havia compartit la convocatòria públicament.\nArran va respondre a la crida amb una convocatòria a les 19.00 hores a la mateixa plaça, i diversos CDR a més de grups identificats com antifeixistes han cridat a assistir-hi.\nAl principi, cap a les 18.30 hores, centenars de persones s'han concentrat a la plaça en dos grups diferenciats, un amb banderes espanyoles que no ha corejat consignes i un altre que ha cridat 'José Antonio Primo de Rivera', 'On són els CDR' , 'Puigdemont a presó', 'Visca Franco', 'El Valle no es toca' i 'Pedro Sánchez, fill de puta', i que era més minoritari, encara que després ha crescut el nombre i han protagonitzat incidents.\nDesenes de concentrats han cantat el 'Cara al sol' i també han cridat 'Espanya una i no cinquanta-una' i 'Barcelona zona nacional', i alguns han exhibit simbologia d'extrema dreta i una part dels assistents ha fet diverses vegades el salutació feixista.\nAlguns manifestants han vestit samarretes amb el logo de la Guàrdia Civil i alguns també amb el perfil d'un Mossos d'Esquadra i la inscripció 'La república no existeix, idiota'.\nDes de les 18.30 tots els accessos a la plaça han estat custodiats per diverses furgonetes de la Brigada Mòbil (Brimo), la unitat antiavalots dels Mossos d'Esquadra.\nPassades les 19.00 hores, has arribat als voltants de la plaça dues furgonetes de Mossos d'Esquadra a més de les que ja hi havia, i els manifestants d'estètica ultra han corregut cap a ells al costat d'altres que s'han apropat des dels carrers adjacents.\nSobre les 20.30 hores, els manifestants ultres s'han anat del lloc pel passeig Joan Bosco camí de l'avinguda Diagonal, i poc després els de l'altre grup també han marxat en direcció als Jardinets de Gràcia.\nPoc després, els ultres s'han dirigit cap al centre de la ciutat i els Mossos han intentat que no coincideixin amb manifestants independentistes.\nEls centenars d'ultres que han baixat al centre de Barcelona han començat a tirar ampolles i petards al cordó de Mossos situat en l'encreuament dels carrers Balmes i Aragó per a impedir que continuïn baixant.\nEls ultres han baixat des de la seva concentració en la plaça Artós, en la part alta, i s'han parat a uns 20 metres dels Mossos, que els han fet retrocedir, cap a la part alte del carrer Balmes.\nEl cordó ha anat avançant, ajudat pels furgons, i sobre les 22.10 han obligat els ultres a retrocedir fins a poc abans de l'avinguda Diagonal, allunyant-los del centre.\nLa policia catalana, amb una desena de furgons en el lloc, ha insistit a impedir que els ultres puguin barrejar-se en algun moment amb els concentrats pels CDR, que no estan en la mateixa zona del centre de la ciutat a aquesta hora.\nEls agents no han pogut impedir que una desena d'ultres ataquessin amb pals un noi que anava sol pel carrer a l'encreuament entre Balmes i Roselló. Els agressors l'han tirat al terra i li han propinat cops de puny i peu.\nPer part seva, un grup d'antifeixistes ha agredit un ultra al carrer Muntaner a l'altura del carrer Mallorca.\nL'agressió ha ocorregut entorn de les 23.10 hores, després que el grup d'antifeixistes, format per més de 100 persones, albirés un ultra.\nDesprés de l'agressió, l'home ha quedat tirat al terra i ha estat atès per una ambulància, que se l'ha emportat passades les 23.20.\nEn paral·lel, grups de manifestants antifeixistes, molts d'ells encaputxats, han encès fogueres i cremat contenidors als voltants de Rambla Catalunya i el carrer Balmes, que els Bombers van sufocant.\nUn grup ha encès una foguera en la Rambla Catalunya en el seu encreuament amb Provença, després d'amuntegar cadires, papereres i un contenidor.\nA la mateixa via, han encès un foc més petit, que han provocat amb un contenidor d'un establiment a un pas de vianants.\nAlhora, un altre grup antifeixista a la cruïlla Balmes-Mallorca ha cremat tres contenidors, i els Bombers els han sufocat poc després.\nUna dotzena de veïns ha impedit que s'encengués una nova foguera a Balmes amb Roselló. Quan els protestants han fet una barricada per a encendre el foc, diversos veïns s'han posat davant dels contenidors i els han dit que portaven dues nits vivint aquests incidents i que ho lamentaven, i altres ciutadans de la zona els han donat suport des dels balcons a través d'una cacerolada. Hi ha hagut una discussió i, finalment, els manifestants s'han dispersat.


El IIS La Fe descobreix una nova malaltia que afecta el desenvolupament neurològic\nEs tracta d'una nova malaltia rara mitocondrial descoberta després de l'estudi genètic dels dos únics pacients coneguts fins al moment\nUn equip d'investigadors i investigadores de l'Institut d'Investigació Sanitària La Fe (IIS La Fe) ha descobert una nova malaltia del neurodesenvolupament de la qual, de moment, només s'ha identificat a dos pacients. Es tracta d'una malaltia ultrarrara, relacionada amb el dèficit funcional d'una proteïna anomenada mitofilina.\nLa investigació, liderada per la neuropediatra de l'Hospital Universitari i Politècnic La Fe de València Ana Victoria Marco-Hernández i publicada en la revista 'Clinical Genetics', ha permés proposar, per primera vegada, que els trets neurològics i oftalmològics de la nova patologia són causats pel dèficit funcional d'aquesta proteïna. Un descobriment que ha sigut possible gràcies a la seqüenciació massiva de nova generació amb què s'ha identificat el gen.\nL'estudi ha avaluat a dos pacients infantils amb problemes neurològics. Es tracta de dos cosins germans de famílies consanguínies amb encefalopatia del desenvolupament, hipotonia i nistagme. Les troballes genètiques, combinats amb els estudis clínics i dels teixits dels pacients han llançat llum sobre l'origen i les característiques d'aquesta malaltia mitocondrial.\nLes malalties mitocondrials són un grup de patologies poc comunes que es produeixen quan els mitocondris no funcionen com deurien. S'han descrit més de 150 i les seues manifestacions, encara que comparteixen característiques comunes, són molt diverses.\n"El descobriment ajudarà aquesta i a altres famílies a reduir l'ansietat en poder conéixer la causa per la qual els seus fills tenen els símptomes d'una malaltia tan complexa i a poder prendre decisions gràcies al consell genètic", ha explicat la investigadora.\nArbre genealògic, ultramicroscopía i ressonància magnètica\nGràcies a la seqüenciació dels gens implicats en el neurodesenvolupament, a les proves d'imatge amb ressonància magnètica i a l'estudi de les biòpsies de teixit muscular, l'equip investigador ha pogut confirmar la sospita sobre l'origen mitocondrial dels símptomes dels pacients.\nEl exoma clínic va detectar la mateixa variant en homocigosis del gen IMMT, l'examen del múscul va confirmar la presència de signes suggestius de trastorn mitocondrial i en l'estudi de microscòpia electrònica es va observar l'alteració de la disposició de la cresta mitocondrial rarament descrita en els trastorns mitocondrials comuns, però similar a l'observada en models animals que alberguen la regulació a la baixa o l'enderrocament de la mitofilina.\nSegons Ana Victoria Marco-Hernández, "el gen IMMT s'ha estudiat anteriorment com a gen candidat, però no s'havia descrit prèviament perquè no hi havia pacients identificats. La nostra investigació obri la porta al fet que aquest gen s'incloga en els exomas clínics i es puguen detectar més pacients a tot el món".\nEl pròxim repte per a abordar les malalties mitocondrials és la teràpia gènica. "En aquest cas, la malaltia descoberta no disposa de tractament perquè no la coneixíem, però pot arribar i, gràcies a l'ampliació del coneixement, tenim més possibilitats de millorar l'activitat mitocondrial i els símptomes", ha explicat Marco-Hernández.\nestudi Hospital La Fe Institut Investgació Sanitaria Investigació sanitària Malaltia València


“Col·laborar s'ha demostrat que és molt necessari”\nEl primer edil de la capital alt-urgellenca referma que cal avançar en els projectes de cooperació transfronterera\nL'alcalde destaca la comunicació fluïda entre ambdós sistemes de salut pública.\nEl retorn de la mobilitat entre l’Alt Urgell i el Principat d’Andorra ha estat una de les principals fites que va afrontar l’alcalde de la Seu, Jordi Fàbrega, en els darrers mesos. Finalment l’obertura ha estat més limitada del que s’esperava.\nCom valora que s’hagi permès la mobilitat entre l’Alt Urgell i Andorra?\nSabem que la situació és la que és, hi ha d’haver restriccions i aquestes s’aniran adequant a la situació. I això volíem, que es pogués assimilar les que teníem a l’Alt Urgell amb Andorra. A més a més, s’ha permès que es pugui desplaçar a veure familiars gent provinent d’altres comarques, en un moment d’increment de restriccions.\nPer què creu que s’ha trigat tant a permetre la mobilitat entre els dos territoris?\nSi us hi fixeu, pràcticament amb totes aquestes mesures de la segona onada no hi ha hagut diferències entre els territoris sinó que han sigut uniformes. El confinament municipal ha sigut arreu, i al perimetral de Catalunya no es contemplaven excepcions. Per això, se n’havia d’obrir una, i calia explicar molt bé quines eren les condicions especials que tenim. Ara pot ser que altres zones també ho demanin.\nTant els darrers mesos com al principi de la pandèmia, hi ha hagut problemes de mobilitat pel que fa als treballadors fronterers?\nPel que fa a la mobilitat no hi ha hagut problemes en el col·lectiu dels transfronterers des que va començar la pandèmia,ni tampoc en aquest confinament perimetral. La xifra ha anat variant, però calculem que abans de començar la pandèmia hi havia poc més de 1.600 treballadors fronterers, la xifra més alta des de feia anys, mentre que ara estarem entorn els 1.400.\nAmb tanta interacció entre els dos costats de la frontera, deu ser molt important la coordinació en cas de detectar-se un cas positiu. Com ho fan?\nEstem molt ben comunicats els dos sistemes de salut pública i vigilància epidemiològica. El que és fa quan es detecta un positiu a la Seu, hi ha una comunicació directa, i llavors es passen les dades essencials per poder fer el rastreig, sempre complint amb la llei de protecció de dades, per tal que es pugui fer l’aïllament corresponent. I el mateix a la inversa, quan en detectem un que treballa a Andorra, fem el mateix: primer una trucada per informar, i després la gestió de dades.\nEn el marc cooperatiu, estaven treballant en un conveni entre hospitals, en quin punt està?\nNo hem avançat en això. Quan va esclatar la pandèmia estava ben encarat. Tant el ministre Illa com la consellera Vergés i les autoritats andorranes ens vam emplaçar a deixar passar la crisi sanitària per continuar. El que cal fer és buscar la fórmula jurídica, però ara hi ha altres prioritats. Però s’ha evidenciat que col·laborar és molt necessari. Per exemple, ho estem fent amb les proves TMA de la Seu, que s’estan fent a Andorra. Aquesta situació no ha fet sinó posar de manifest la importància de poder estructurar legalment aquesta col·laboració existent.\nQuin protocol tenen amb les proves TMA?\nLes enviem cada dia, normalment fem una remesa al matí, però depèn dels dies, perquè poden oscil·lar entre una quarantena i un centenar. Quan s’han fet cribratges poblacionals, llavors sí que es feien des de Lleida.\nHan signat algun acord específic per fer-ho?\nNo. Aquestes proves s’emmarquen en el conveni que ja hi ha existent entre els dos centres hospitalaris, que ja permet fer determinades proves diagnòstiques, com biòpsies o també la diàlisi. A més a més, Andorra està fent preu d’amics.\nEn l’àmbit comercial, com està la situació vers el ‘tax free’?\nÉs un ganxo dels comerciants de la Seu. Ho va començar a fer un gran magatzem i per nosaltres és un punt interessant per captar el client potencial andorrà.\nTreballaven també en poder fer els antecedents penals des de la Seu, en quin punt està?\nEstà aturat, vaig parlar amb el subdelegat del Govern fa 3 setmanes, i es va comprometre que quan comenci la vacunació és un dels temes que tindrà damunt la taula.\nÉs probable que sigui diputat. Què vol fer al Parlament?\nTreballar pel territori, i ajudar que es pugui entendre millor la realitat que tenim entre Andorra i tot l’Alt Urgell.\nCanòlic va dir..Estimada Gio, sóc andorrana, però tu no deus de ternir pas sang del Pirineu, aquí tenim "Padrí" i "Padrina", amb això d'iaia, t'has delatat ! Arreveure maca !\nNo dius que en saps tant? Doncs que et moqui la iaia ès una dita molt popular a Andorra. Jo ho he sentit a dit tota la vida, i he nascut aquí. Ai ai ai, alguna cosa està fallant!\nGio va dir..Adeu llesta! Que t'aprofiti, i no t'ennueguis amb la teva intel.ligència. una mica mes d'humilitat no t'aniria malament.Andorra i els seus llocs de treball pels andorrans i residents (reals!) Apa, que et moqui la iaia.\nah, i gràcies per fer-me riure una estona, feia dies que no ho feia tant !!!\nEstimada Gio, sóc andorrana, però tu no deus de ternir pas sang del Pirineu, aquí tenim "Padrí" i "Padrina", amb això d'iaia, t'has delatat ! Arreveure maca !\nCanòlic va dir..Estimada Gio. No em facis riure !!! Com que no has pogut rebatre cap dels tres punts meus (t'has quedat impressionada), ara, fuges d'estudi. La quina ha fet errades de Nivell B de català has estat tu. A mí, no m'ha calgut consultar res, per que gràcies a Déu, ja fa molts anys que em vaig treure el nivell D. El que ara es diu C2, per que ho entenguis !. Adeu-siau bonica.\nAdeu llesta! Que t'aprofiti, i no t'ennueguis amb la teva intel.ligència. una mica mes d'humilitat no t'aniria malament.Andorra i els seus llocs de treball pels andorrans i residents (reals!) Apa, que et moqui la iaia.\nGio va dir..Mira, doncs tot això ha servit per que t'informessis bé del que no sabies i consultessis les normes del català. I quan una paraula es vol escriure de manera col.loquial, posem cometes, al teu comentari núm. 4 no les vas posar. Apa! d'alguna cosa haurà servit tanta ràbia.\nEstimada Gio. No em facis riure !!! Com que no has pogut rebatre cap dels tres punts meus (t'has quedat impressionada), ara, fuges d'estudi. La quina ha fet errades de Nivell B de català has estat tu. A mí, no m'ha calgut consultar res, per que gràcies a Déu, ja fa molts anys que em vaig treure el nivell D. El que ara es diu C2, per que ho entenguis !. Adeu-siau bonica.\nCanòlic va dir..Estimada Gio. Només un parell de puntualitzacions. 1r no parlem de “baixar coses per la frontera” per que et picaràs els dits. No t'has preguntat mai com s'han fet algunes de les fortunes d'aquí ?. 2n A Andorra no tenim pas “prestació d' atur”, tenim “prestació per desocupació involuntària”, i els fronterers no tenen dret a sol-licitar-la. 3r De lliçons de català, les justetes, per que sí, “xoio” és un barbarisme, però estava parlant col.loquialment. Hauries de saber que el verb “ésser” va accentuat. Hauries de saber que l' apòstrof sempre va al màxim cap a la dreta possible, etz. Tu mateixa, esbrinar-ho on l'has errat !!!!\nMira, doncs tot això ha servit per que t'informessis bé del que no sabies i consultessis les normes del català. I quan una paraula es vol escriure de manera col.loquial, posem cometes, al teu comentari núm. 4 no les vas posar. Apa! d'alguna cosa haurà servit tanta ràbia.\nGio va dir..Mira, et contesto perque ja canses. Estic molt mes assabentada que tu de com va el tema dels fronterers, però ara no ve al cas explicar el perquè ni tampoc n'has de fer res. Que diguis que els fronterers son gent qualificada...., n'hi haurà de tots, però la majoria jo ho son. Que t'atenen en català... la mateixa contesta que abans. Que els hi treiem el suc? Els donem feina, no? Doncs ells també s'aprofiten de les circunstàncies i de baixar coses per la frontera, no dic res mes. No generen drets politics, aquí et dono la raó, no m'estenc mes. Que no representen cap despesa pel país? Encara no te'n has assabentat que cotitzen a la cass i que poden cobrar la prestació d'atur a Andorra? Com t'has quedat? Ah, i apren a escriure per que un xoio no és res en català. Per que vegis que jo si he llegit amb deteniment el teu comentari. Apa Adeu!\nEstimada Gio. Només un parell de puntualitzacions. 1r no parlem de “baixar coses per la frontera” per que et picaràs els dits. No t'has preguntat mai com s'han fet algunes de les fortunes d'aquí ?. 2n A Andorra no tenim pas “prestació d' atur”, tenim “prestació per desocupació involuntària”, i els fronterers no tenen dret a sol-licitar-la. 3r De lliçons de català, les justetes, per que sí, “xoio” és un barbarisme, però estava parlant col.loquialment. Hauries de saber que el verb “ésser” va accentuat. Hauries de saber que l' apòstrof sempre va al màxim cap a la dreta possible, etz. Tu mateixa, esbrinar-ho on l'has errat !!!!\nCanòlic va dir..Estimat Gio, mirat bé el meu comentari 4 a on veuràs que parlava de "Fronterers" ets tu que al contestar-me has barrejat el naps i les cols parlant de les "adreces" i de que si s'havia de fer el control per que eren falces. Vols dir que no et tu el que pija fora de test ?\nAh encara espero que em rebatis algunes de les meves premises...\nMira, et contesto perque ja canses. Estic molt mes assabentada que tu de com va el tema dels fronterers, però ara no ve al cas explicar el perquè ni tampoc n'has de fer res. Que diguis que els fronterers son gent qualificada...., n'hi haurà de tots, però la majoria jo ho son. Que t'atenen en català... la mateixa contesta que abans. Que els hi treiem el suc? Els donem feina, no? Doncs ells també s'aprofiten de les circunstàncies i de baixar coses per la frontera, no dic res mes. No generen drets politics, aquí et dono la raó, no m'estenc mes. Que no representen cap despesa pel país? Encara no te'n has assabentat que cotitzen a la cass i que poden cobrar la prestació d'atur a Andorra? Com t'has quedat? Ah, i apren a escriure per que un xoio no és res en català. Per que vegis que jo si he llegit amb deteniment el teu comentari. Apa Adeu!\nGio va dir..Has descobert la sopa d'all! Un fronterer no ha de demostrar cap adreça a Andorra. Doncs és clar que no! Un fronterer HA de viure fora d'Andorra obligatoriament. Penso que no et prens la molèstia de llegir be el comentaris i que portes una empanada mental de proporcions majúscules. Per això no em prenc la molèstia de contestar-te res mes. Au passa a dormir, que t'anirà be per aclarir-te!\nEstimat Gio, mirat bé el meu comentari 4 a on veuràs que parlava de "Fronterers" ets tu que al contestar-me has barrejat el naps i les cols parlant de les "adreces" i de que si s'havia de fer el control per que eren falces. Vols dir que no et tu el que pija fora de test ?\nCanòlic va dir..Doncs continua amb la ignorància, per que un treballador fronterer NO ha de demostrar pas cap adreça a Andorra, si no al lloc a on resideix. Si no, ja no seria FRONTERER. Informa't una mica i no siguis tan populista. Ah, que dius que no em pots rebatre cap de les premises expossades ? Per què serà ?\nHas descobert la sopa d'all! Un fronterer no ha de demostrar cap adreça a Andorra. Doncs és clar que no! Un fronterer HA de viure fora d'Andorra obligatoriament. Penso que no et prens la molèstia de llegir be el comentaris i que portes una empanada mental de proporcions majúscules. Per això no em prenc la molèstia de contestar-te res mes. Au passa a dormir, que t'anirà be per aclarir-te!


Jornada Itineraris de Natura 2019\nDescarregar pdf Del 04 al 04 de maig de 2019\nL'Equip ICE ALMIA-EDUCATIVA (Energies renovables) us convida a la Jornada Itineraris de Natura 2019\nL’espai d’Almia – educativa és una branca primordial dins el projecte Almia, que neix amb l’esperit de donar a conèixer el model en què el municipi d’Almatret es troba immers, un model on pretén esdevenir un referent en el sector de les energies renovables i la seva proximitat a la vida quotidiana del municipi.\nAlmatret és un clar exponent de creació, ús i consum dels recursos energètics actuals existents a la Terra, al disposar dels més importants dels que avui en dia es coneixen: el sol, el vent i l’aigua de l’Ebre\nL’antiga escola d’Almatret es rehabilitarà per adaptar-lo a un centre museístic, on descobrir el món de les diferents fonts d’energia renovables. Aquest centre comptarà amb una sala audiovisual, on el públic podrà viure l’experiència de la realitat virtual que els submergirà a l’interior dels gegants productors d’energia. El centre també comptarà amb un espai dedicat a la realització de tallers i experiments on els alumnes i visitants podran treballar manualment els continguts treballats anteriorment.\nPer a complementar la visita, la realització de la ruta Almia tracta de veure de ben a prop les instal·lacions mentre passejar per un entorn natural molt especial.\nPLANIFICACIÓ SORTIDA ALMATRET\n9.30h Arribada a la Plaça Major d’Almatret amb esmorzar de benvinguda\n10.00h Benvinguda per part de les autoritats i presentació del projecte\n10.30h Visita al futur edifici Almia- centre d’acollida de visitants\n11.30h Realització de la Ruta Almia (2’5km fins la tornada al centre del municipi)\n13.30h Dinar (al Bar de la Societat)\n15.00h Trobada de nou a la plaça. Realització de l’excursió “Almatret al natural” per l’espai natural protegit dels Tossals d’Almatret (3km –nivell de dificultat mig- cal portar calçat còmode per caminar per la muntanya.\n18.00h Arribem a la plaça de nou. Amb cotxes sortim del municipi, realitzant una parada al cingle de la Pena – Mirador al riu Ebre i recorregut per les trinxeres de la guerra\n19.00h Observació de la màgica posta de sol damunt el riu i acomiadament .